মার্কিন প্রেসিডেন্টের দফতর হোয়াইট হাউস জানিয়েছে, আটক মার্কিন ধর্মযাজক অ্যান্ড্রু ব্রানসনকে তুরস্ক মুক্তি দিলেও তুর্কি অ্যালুমিনিয়াম ও স্টিল পণ্যের ওপর শুল্ক কমানো হবে না। বুধবার (১৫ আগস্ট) এক সংবাদ সম্মেলনে হোয়াইট হাউজের মুখপাত্র সারাহ স্যান্ডার্স এমন কথা জানান। ব্র্যানসনকে নিয়ে ওয়াশিংটন- আঙ্কারার মধ্যে চলমান কূটনৈতিক টানাপড়েন চরম আকার ধারণ করেছে। তুরস্কে ২০১৬ সালে সংঘটিত ব্যর্থ অভ্যুত্থানের সঙ্গে জড়িত থাকার অভিযোগে মার্কিন ধর্মযাজক ব্র্রানসনকে গ্রেফতার করে তুর্কি কর্তৃপক্ষ।